Diari Oficial de la Generalitat Valenciana


Sumari del DOGV 1389, del 26-09-1990 (1990/818799)

DECRET 151/1990, de 17 de setembre, del Consell de la Generalitat Valenciana, pel qual es considera aplicable a la Comunitat Valenciana la normativa sobre obres i millores territorials de la Llei de Reforma i Desenvolupament Agrari.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/09/17/151/dof/vci/html**

### Dades del document

Número de DOGV
:   1389

Data del DOGV
:   26-09-1990

Secció del DOGV
:   DISPOSICIONS GENERALS

Número del document
:   1990/818799


Data del document
:   17-09-1990

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 151/1990, de 17 de setembre del Consell de la Generalitat Valenciana, pel qual es considera aplicable a la Comunitat Valenciana la normativa sobre obres i millores territorials de la Llei de Reforma i Desenvolupament Agrari.  
El Reglament (CEE) 2052/88 del Consell, de 24 de juny de 1988,, relatiu a les funcions dels fons amb finalitat estructural i l?eficàcia que tinguen, ha inclós la Comunitat Valenciana com a regió afectada per l?objectiu número 1.  
D'altra banda, pels Reials Decrets 3533/1981, de 29 de desembre, i 1794/1985, d'11 de setembre, van ser traspassades a la Generalitat Valenciana les funcions i els serveis que realitzava l'Administració de l?Estat en matèria de reforma i desenvolupament agrari. Aquestes funcions van ser assignades a la Conselleria d?Agricultura i Pesca pel Decret 37/1985, de 31 d?octubre, del President de la Generalitat Valenciana.  
En el marc d'aquestes disposicions marc, l'execució d'obres i millores territorials agràries, que aprofiten per tal d'aconseguir els fins prevists de desenvolupament i reforma d'estructures, pot dur-se a terme, entre d'altres disposicions, per les normes de la Llei de Reforma i Desenvolupament Agrari. Aquesta aplicació de normes uniformes en actuacions d'infrastructura agrària haurà d'atendre amb prioritat les Zones Desfavorides, declarades així formalment per la CEE, i en segon lloc la resta del territori.  
Per açò, a proposta del Conseller d?Agricultura i Pesca i prèvia deliberació del Consell de la Generalitat Valenciana, en la sessió celebrada el dia 17 de setembre de 1990,  
DECRETE:  
Article primer  
Serà d?aplicació a tot el territori de la Comunitat Valenciana, ja que ha estat classificada com a objectiu núm. 1 en el Reglament (CEE) 2052/88 del Consell, el que es regula en la Llei de Reforma i Desenvolupament Agrari en matèria d'obres i millores territorials.  
Article segon  
Les obres a executar seran realitzades preferentment a les zones d?agricultura de muntanya, de regressió de població i de limitacions específiques.  
Article tercer  
Els Plans d'Obres corresponents seran aprovats per ordre de la Conselleria d?Agricultura i Pesca.  
DISPOSICIONS FINALS:  
Primera  
Es faculta la Conselleria d?Agricultura i Pesca perquè dicte totes les disposicions que calguen per al desenvolupament del contingut d?aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 17 de setembre de 1990.  
El President de la Generalitat Valenciana,   
JOAN LERMA I BLASCO  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI